4. การวิจัยและพัฒนา

ในระยะเวลาระหว่างปี 2545-2546 บริษัท ช.การช่าง จำกัด (มหาชน)
ได้มีการพัฒนาประสิทธิภาพการบริหารงานและพัฒนาเทคโนโลยีการก่อสร้างให้มีคุณภาพเพิ่มมากขึ้นดังนี้

1.  ประสิทธิภาพการบริหารงาน

    1.  ระยะเวลาก่อสร้าง

  มีการติดตามความก้าวหน้าของงานทุกโครงการโดยผู้บริหารระดับสูง
  โดยเฉพาะการติดตามงานในโครงการที่มีความล่าช้าทางแผนงานมาก
  และผลงานรวมของโครงการที่ล่าช้ากว่าแผนงานเกิน 5 %
  จะต้องได้รับการปรับปรุงแผนงานและจัดทำแผนปฏิบัติการ ( Action Plan
  )เพื่อให้เสร็จทันระยะเวลาตามสัญญา

2.  คุณภาพงาน

โครงการทุกโครงการจะจัดผู้รับผิดชอบในการตรวจสอบคุณภาพงานและติดตามการแก้ไขงานที่
คุณภาพต่ำกว่าข้อกำหนดทุกรายการ
การแก้ไขคุณภาพจะต้องแล้วเสร็จโดยไม่ให้เกิดผลกระทบกับงานที่เกี่ยวข้องและการส่งมอบงาน

3.  ความปลอดภัยในการปฏิบัติงาน

  มีการจัดทำแผนความปลอดภัยและบังคับใช้กับผู้ปฏิบัติงานทุกระดับ
  โดยกำหนดมาตรฐานการทำงานต่อเนื่อง 250,000 ชั่วโมง
  โดยไม่เกิดอุบัติเหตุทำให้มีผู้ได้รับบาดเจ็บถึงขั้นหยุดงาน

4.  ความพึงพอใจของผู้ว่าจ้าง

  โครงการก่อสร้างทุกโครงการจะทำการสำรวจความพึงพอใจของผู้ว่าจ้างหรือตัวแทนเป็นประจำทุกเดือน
  โดยผลสำรวจต้องอยู่ในเกณฑ์ดีและจะต้องพิจารณาปรับปรุงประสิทธิภาพหากความพึงพอใจต่ำกว่าเกณฑ์ที่กำหนด

5.  การจัดซื้อ

  โครงการมีการจัดทำแผนการจัดซื้อ จัดจ้าง
  และสามารถทำการสั่งซื้อให้แล้วเสร็จภายในระยะเวลาตามแผนที่กำหนด

6.  การฝึกอบรม

จัดการฝึกอบรมพนักงานทุกระดับเพื่อเพิ่มประสิทธิภาพและศักยภาพในการปฏิบัติงานให้แก่พนักงานในทุกระดับโดยมีการอบรมอย่างน้อยคนละ
8 ชั่วโมง ต่อปี

2.  เทคโนโลยีการก่อสร้าง

    1.  งานสะพาน Segmental Bridge

  บริษัทได้ออกแบบและพัฒนาการผลิตและติดตั้ง Segmental Bridge จากเดิมที่เป็นการติดตั้งแบบ
  Single Span เป็นแบบ Continuous Span ซึ่งเป็นระบบที่มีความประหยัดกว่าเดิม
  รวมทั้งพัฒนาออกแบบคาน Segmental Bridge ที่มีรัศมีความโค้งเพียง 65 เมตรได้

2.  Geometry Control

  บริษัทได้พัฒนา Software Geometry Control จากที่เคยว่าจ้างวิศวกรจากต่างประเทศ
  สำหรับออกแบบถนนและสะพานทั้ง 3 มิติ มีการปรับระดับเผื่อค่าการโก่งหรือแอ่นของโครงสร้าง
  ทำให้สามารถกำหนด

  ขนาดและระดับของโครงสร้างต่างๆ
  ให้สัมพันธ์กับแนวและระดับที่ต้องการได้อย่างแม่นยำสามารถกำหนดขนาดของชิ้นส่วนโครงสร้างที่โรงงานผลิตชิ้นส่วนคอนกรีตได้ทุกชิ้น

3.  งานวางท่อใต้ดิน

  โครงการวางท่อประปาและท่อน้ำมันที่ต้องวางผ่านคลองที่มีขนาดใหญ่และมีการสัญจรทางน้ำได้ปรับเปลี่ยนวิธีการเปิดหน้าดินเพื่อวางท่อเป็นการใช้เทคโนโลยี
  Horizontal Directional Drill
  ซึ่งเป็นวิธีการที่สามารถทำงานก่อสร้างโดยไม่กีดขวางการจราจรทางน้ำ
  ทำงานได้รวดเร็วและมีราคาถูกกว่าวิธีการเดิม
  ทั้งนี้สามารถใช้งานวางท่อใต้ถนนเพื่อลดการเปิดผิวถนนที่มีการสัญจรและลดงานซ่อมแซมผิวจราจรได้อีกด้วย

4.  งานปรับปรุงดิน

  วิธีการปรับปรุงคุณภาพดินเพื่อการก่อสร้างสนามบินสุวรรณภูมิโดยวิธี Polyethelene Vertical
  Drain (PVD) Method
  เป็นวิธีการปรับพื้นที่ดินประกอบกับการวางระบบระบายน้ำใต้ผิวดินโดยการฝังท่อ Polyethelene
  ในแนวตั้งและถมทรายเพื่อให้มีน้ำหนักกดทับ
  น้ำใต้ดินจะไหลออกจากพื้นที่อย่างรวดเร็วทำให้ลดระยะเวลาการทรุดตัว (Settlement)
  เหลือเพียงประมาณ 6 เดือน จากระยะเวลาปกติจะใช้ระยะเวลาประมาณ 2 ปี
  ทำให้สมารถลดระยะเวลาก่อสร้างทางวิ่ง ทางขับ และลานจอดของสนามบินได้มาก

5.  ระบบควบคุมการปฏิบัติงานระบบรถไฟฟ้า

  ระบบควบคุม SCADA ของระบบรถไฟฟ้ามหานครเป็นการควบคุมสั่งงานการเดินรถ
  ระบบสาธารณูปโภคบริเวณสถานี ภายในอุโมงค์ ศูนย์ซ่อมบำรุง ให้มีความสัมพันธ์กันทุกระบบ
  SCADA เป็นระบบที่มีความซับซ้อนและมีมาตรฐานความปลอดภัยสูง
  ทำให้มั่นใจว่าการใช้งานในระบบเดินรถไฟฟ้ามหานครจะเป็นระบบที่มีความสะดวกและความปลอดภัยสูงสุดแห่งหนึ่งของโลก